
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ
[image: image2.emf]
РАШЭННЕ
	«28» сакавіка 2023 г.
	         № 41   
	   г. Масква


Аб зацвярджэнні Метадалогіі кваліфікацыі перашкод
на ўнутраным рынку Еўразійскага эканамічнага саюза
і прызнання бар’ераў і абмежаванняў ліквідаванымі
У адпаведнасці з артыкулам 28 Дагавора аб Еўразійскім эканамічным саюзе ад 29 мая 2014 года і ў рамках рэалізацыі падпунктаў 4 і 10 пункта 43 Палажэння аб Еўразійскай эканамічнай камісіі (дадатак № 1 да ўказанага Дагавора) Калегія Еўразійскай эканамічнай камісіі вырашыла:
1. Зацвердзіць прыкладзеную Метадалогію кваліфікацыі перашкод на ўнутраным рынку Еўразійскага эканамічнага саюза і прызнання бар’ераў і абмежаванняў ліквідаванымі.
2. Прызнаць страціўшым сілу Рашэнне Калегіі Еўразійскай эканамічнай камісіі ад 2 лютага 2021 г. № 10 «Аб зацвярджэнні Метадалогіі падзелу перашкод на ўнутраным рынку Еўразійскага эканамічнага саюза на бар’еры, выключэнні і абмежаванні і прызнання бар’ераў ліквідаванымі».
3. Устанавіць, што бар’еры і абмежаванні на ўнутраным рынку Еўразійскага эканамічнага саюза, уключаныя адпаведна ў рэестр бар’ераў або рэестр абмежаванняў да даты ўступлення ў сілу гэтага Рашэння, падлягаюць прызнанню ліквідаванымі ў парадку, прадугледжаным Метадалогіяй, зацверджанай гэтым Рашэннем.
4. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання. 
	Старшыня Калегіі

Еўразійскай эканамічнай камісіі
	М. Мясніковіч


ЗАЦВЕРДЖАНА
Рашэннем Калегіі
Еўразійскай эканамічнай камісіі
ад 28 сакавіка 2023 г. № 41

МЕТАДАЛОГІЯ
кваліфікацыі перашкод на ўнутраным рынку 
Еўразійскага эканамічнага саюза і прызнання бар’ераў і абмежаванняў ліквідаванымі
I. Агульныя палажэнні
1. Гэта Метадалогія распрацавана ў адпаведнасці з артыкулам 28 Дагавора аб Еўразійскім эканамічным саюзе ад 29 мая 2014 года (далей – Дагавор), у рамках рэалізацыі падпунктаў 4 і 10 пункта 43 Палажэння аб Еўразійскай эканамічнай камісіі (дадатак № 1 да Дагавора), з мэтай кваліфікацыі перашкод на ўнутраным рынку Еўразійскага эканамічнага саюза (далей – Саюз), прызнання бар’ераў і абмежаванняў на ўнутраным рынку Саюза ліквідаванымі і вядзення рэестра бар’ераў.

2. Палажэнні гэтай Метадалогіі не распаўсюджваюцца на праваадносіны, звязаныя з: 

а) пытаннямі прадастаўлення прамысловых субсідый, урэгуляванымі дадаткам № 28 да Дагавора; 

б) мерамі дзяржаўнай падтрымкі сельскай гаспадаркі, урэгуляванымі дадаткам № 29 да Дагавора; 

в) пытаннямі аб наяўнасці прыкмет парушэнняў агульных правіл канкурэнцыі на трансгранічных рынках, урэгуляванымі дадаткам № 19 да Дагавора.

II. Азначэнні
3. Паняцці, якія выкарыстоўваюцца ў гэтай Метадалогіі, азначаюць наступнае:

«бар’еры» – перашкоды для свабоднага руху тавараў, паслуг, капіталу, рабочай сілы ў рамках функцыянавання ўнутранага рынку Саюза і іх доступу на рынкі дзяржаў – членаў Саюза, якія ўзніклі ў выніку неадпаведнасці дзеючых або прынятых, але не ўступіўшых у сілу нормаў заканадаўства дзяржаў-членаў або правапрымяняльнай практыкі, якая склалася ў дзяржавах-членах, праву Саюза;

«выключэнні» – прадугледжаныя правам Саюза выключэнні (адступленні) у частцы непрымянення дзяржавай – членам Саюза агульных правіл функцыянавання ўнутранага рынку Саюза; 
«абмежаванні» – перашкоды для свабоднага руху тавараў, паслуг, капіталу, рабочай сілы ў рамках функцыянавання ўнутранага рынку Саюза і іх доступу на рынкі дзяржаў – членаў Саюза, што ўзніклі ў выніку адсутнасці прававога рэгулявання эканамічных адносін, развіццё якіх прадугледжана правам Саюза.

Іншыя паняцці, якія выкарыстоўваюцца ў гэтай Метадалогіі, прымяняюцца ў значэннях, вызначаных Дагаворам і актамі, якія ўваходзяць у права Саюза.

III. Выяўленне перашкод і арганізацыя работы 
са звесткамі аб перашкодах
4. Членам Калегіі (Міністрам) па ўнутраных рынках, інфарматызацыі, інфармацыйна-камунікацыйных тэхналогіях Еўразійскай эканамічнай камісіі (далей адпаведна – упаўнаважаны член Калегіі, Камісія) разглядаюцца звесткі аб перашкодах, якія 
змяшчаюцца ў:

а) зваротах органаў дзяржаўнай улады дзяржаў – членаў Саюза (далей – дзяржавы-члены), юрыдычных і фізічных асоб (рэкамендуецца прадстаўляць звароты па форме згодна з дадаткам); 
б) выніках ажыццяўлення Камісіяй маніторынгу выканання дзяржавамі-членамі палажэнняў Дагавора, міжнародных дагавораў і актаў, якія складаюць права Саюза, а таксама маніторынгу адпаведнасці праектаў нарматыўных прававых актаў дзяржаў-членаў палажэнням Дагавора, міжнародных дагавораў і актаў, якія складаюць права Саюза.

5. У выпадку, калі сітуацыя, выкладзеная ў звароце, які змяшчае звесткі аб перашкодзе, абумоўлена правапрымяняльнай практыкай у частцы рэалізацыі выключэння, прадугледжанага правам Саюза, дэпартамент Камісіі, да кампетэнцыі якога адносяцца пытанні функцыянавання ўнутраных рынкаў (далей – упаўнаважаны дэпартамент), інфармуе аб гэтым заяўніка пісьмом за подпісам упаўнаважанага члена Калегіі без падрыхтоўкі заключэння.

6. На працягу 3 каляндарных дзён з даты атрымання звестак аб перашкодзе ўпаўнаважаны дэпартамент накіроўвае запыт у структурныя падраздзяленні Камісіі аб наяўнасці або адсутнасці прыкмет бар’ераў або абмежаванняў (з дадаткам копій дакументаў (матэрыялаў), якія змяшчаюць звесткі аб перашкодзе).

7. У выпадку недастатковасці звестак і (або) дакументаў (матэрыялаў), прадстаўленых юрыдычнымі або фізічнымі асобамі, для выяўлення перашкод на ўнутраным рынку Саюза ўпаўнаважаны дэпартамент на працягу 3 каляндарных дзён з даты атрымання звароту накіроўвае запыт такім асобам аб неабходнасці прадстаўлення адпаведных звестак і (або) дакументаў (матэрыялаў). 

Копія ўказанага запыту адначасова накіроўваецца ў орган выканаўчай улады дзяржавы-члена, упаўнаважаны на ўзаемадзеянне з Камісіяй (далей – упаўнаважаны орган дзяржавы-члена). Агульны тэрмін, прадугледжаны пунктам 21 гэтай Метадалогіі, прадаўжаецца да 70 каляндарных дзён.

У выпадку непрадстаўлення дакументаў (матэрыялаў), якіх не хапае, Камісія працягвае разгляд звароту ва ўстаноўленым парадку.

8. Інфармацыя аб прадстаўленых у адпаведнасці з пунктам 4 гэтай Метадалогіі звестках аб перашкодах падлягае размяшчэнню на інфармацыйным рэсурсе Саюза «Функцыянаванне ўнутраных рынкаў Еўразійскага эканамічнага саюза» па адрасе: https://barriers.eaeunion.org (з аўтаматычным паведамленнем аўтарызаваным карыстальнікам дзяржаў-членаў аб паступленні новых зваротаў.

IV. Аналіз звестак аб перашкодах і падрыхтоўка заключэння
9. Структурныя падраздзяленні Камісіі не пазней за 7 каляндарных дзён з даты накіравання запыту ўпаўнаважанага дэпартамента ў адпаведнасці з пунктам 6 гэтай Метадалогіі прадстаўляюць ва ўпаўнаважаны дэпартамент свае пазіцыі, якія павінны змяшчаць аргументаваныя высновы па сутнасці пытання.

10. На працягу 15 каляндарных дзён з даты атрымання звестак аб перашкодах упаўнаважаны дэпартамент накіроўвае ва ўрады дзяржаў-членаў падпісанае ўпаўнаважаным членам Калегіі папярэдняе заключэнне аб наяўнасці прыкмет бар’ера і (або) абмежавання на ўнутраным рынку Саюза з указаннем даты правядзення экспертных кансультацый і запытвае пазіцыі дзяржаў-членаў па ўказаным заключэнні.

Адначасова копія папярэдняга заключэння аб наяўнасці прыкмет бар’ера і (або) абмежавання на ўнутраным рынку Саюза з дадаткам копіі пісьма ўпаўнаважанага члена Калегіі на адрас урадаў дзяржаў-членаў накіроўваецца ўпаўнаважаным дэпартаментам пры дапамозе электроннай пошты ва ўпаўнаважаныя органы дзяржаў-членаў. 

11. Экспертныя кансультацыі праводзяцца на працягу 15 каляндарных дзён з даты накіравання папярэдняга заключэння аб наяўнасці прыкмет бар’ера і (або) абмежавання на ўнутраным рынку Саюза, але не раней чым праз 10 каляндарных дзён з даты накіравання папярэдняга заключэння. Адсутнасць прадстаўнікоў адной або некалькіх дзяржаў-членаў на экспертных кансультацыях не з’яўляецца падставай для іх пераносу і прыпынення падрыхтоўкі па выніках іх правядзення заключэння аб наяўнасці (адсутнасці) прыкмет бар’ера і (або) абмежавання на ўнутраным рынку Саюза.

Экспертныя кансультацыі праводзяцца з улікам вытворчых календароў і графікаў працоўнага часу дзяржаў-членаў, а таксама з улікам графіка правядзення пасяджэнняў органаў Саюза. Па просьбе дзяржавы-члена экспертныя кансультацыі могуць быць перанесены, але не больш за адзін раз у межах тэрміну, указанага ў гэтым пункце.
12. Упаўнаважаным дэпартаментам для ўдзелу ў экспертных кансультацыях запрашаюцца прадстаўнікі структурных падраздзяленняў Камісіі.

Упаўнаважаны дэпартамент не пазней за 5 каляндарных дзён з даты правядзення экспертных кансультацый накіроўвае ў дзяржавы-члены пратакол па выніках іх правядзення.

13. Упаўнаважаны член Калегіі на працягу 15 каляндарных дзён з даты правядзення экспертных кансультацый накіроўвае ва ўрады дзяржаў-членаў заключэнне аб наяўнасці або аб адсутнасці прыкмет бар’ера і (або) абмежавання на ўнутраным рынку Саюза.

Адначасова копія ўказанага заключэння з дадаткам копіі пісьма ўпаўнаважанага члена Калегіі на адрас урадаў дзяржаў-членаў накіроўваецца ўпаўнаважаным дэпартаментам пры дапамозе электроннай пошты ва ўпаўнаважаныя органы дзяржаў-членаў.

14. У выпадку атрымання дадатковых звестак, якія датычацца прадмета звароту, такія звесткі разглядаюцца ў рамках падрыхтоўкі заключэння аб наяўнасці прыкмет бар’ера і (або) абмежавання на ўнутраным рынку Саюза. 

15. Пры адсутнасці прыкмет бар’ера і (або) абмежавання на працягу 15 каляндарных дзён з даты атрымання адпаведных звестак аб перашкодах ажыццяўляюцца наступныя дзеянні:

у выпадку, калі зварот паступіў ад юрыдычнай або фізічнай асобы, упаўнаважаны дэпартамент накіроўвае заяўніку пісьмо аб адсутнасці прыкмет бар’ера і (або) абмежавання на ўнутраным рынку Саюза з абгрунтаваннем. Адначасова копія такога пісьма накіроўваецца ўпаўнаважаным дэпартаментам пры дапамозе электроннай пошты ва ўпаўнаважаныя органы дзяржаў-членаў;

у выпадку, калі зварот паступіў ад органа дзяржаўнай улады дзяржавы-члена, упаўнаважаны член Калегіі накіроўвае на адрас урадаў дзяржаў-членаў заключэнне аб адсутнасці прыкмет бар’ера і (або) абмежавання на ўнутраным рынку Саюза. Адначасова копія такога заключэння накіроўваецца ўпаўнаважаным дэпартаментам пры дапамозе электроннай пошты ва ўпаўнаважаныя органы дзяржаў-членаў.

16. У выпадку нязгоды дзяржавы-члена з высновамі, якія змяшчаюцца ў пісьме або заключэнні аб адсутнасці прыкмет бар’ера і (або) абмежавання на ўнутраным рынку Саюза, накіраванымі ў адпаведнасці з пунктам 15 гэтай Метадалогіі, дзяржава-член на працягу 30 каляндарных дзён з даты атрымання такога пісьма або заключэння накіроўвае ў Камісію аргумент.

Аргументаваная пазіцыя накіроўваецца ў Камісію за подпісам службовай асобы (на ўзроўні не ніжэйшым за намесніка кіраўніка) упаўнаважанага органа дзяржавы-члена і павінна змяшчаць спасылкі на нормы права Саюза, а таксама можа суправаджацца дадатковымі матэрыяламі па разгляданым пытанні, якія з’яўляюцца падставай для нязгоды дзяржавы-члена з пісьмом або заключэннем аб адсутнасці прыкмет бар’ера і (або) абмежавання на ўнутраным рынку Саюза.

Упаўнаважаны дэпартамент абагульняе звесткі і матэрыялы, атрыманыя разам з аргументаванай пазіцыяй, і на працягу 15 каляндарных дзён з даты іх атрымання накіроўвае абагульненыя матэрыялы і аргументаваную пазіцыю дзяржавам-членам, а таксама арганізуе правядзенне экспертных кансультацый.

У выпадку, калі па выніках указаных кансультацый не ўстаноўлены новыя звесткі, якія пацвярджаюць наяўнасць прыкмет бар’ера і (або) абмежавання, упаўнаважаны дэпартамент на працягу 5 каляндарных дзён з даты іх заканчэння накіроўвае адпаведны пратакол у дзяржавы-члены.

У выпадку, калі па выніках указаных кансультацый устаноўлены новыя звесткі, якія пацвярджаюць наяўнасць прыкмет бар’ера і (або) абмежавання, упаўнаважаны дэпартамент на працягу 15 каляндарных дзён афармляе адпаведны пратакол і рыхтуе заключэнне аб наяўнасці прыкмет бар’ера і (або) абмежавання на ўнутраным рынку Саюза.

17. У агульны тэрмін не ўключаецца перыяд з даты паступлення ў Камісію аргументаванай пазіцыі да даты накіравання ў дзяржавы-члены пратакола па выніках экспертных кансультацый па пытанні аб адсутнасці прыкмет бар’ера і (або) абмежавання на ўнутраным рынку Саюза.

18. Пры выяўленні прыкмет бар’ера ў ходзе маніторынгу адпаведнасці праектаў нарматыўных прававых актаў дзяржаў-членаў палажэнням Дагавора, міжнародных дагавораў і актаў, якія складаюць права Саюза, упаўнаважаны член Калегіі інфармуе дзяржаву-член, у якой плануецца прыняць нарматыўны прававы акт, аб магчымым узнікненні бар’ера на ўнутраным рынку Саюза.

19. Заключэнне аб наяўнасці прыкмет бар’ера і (або) абмежавання на ўнутраным рынку Саюза змяшчае наступную інфармацыю:

а) прадмет звароту;

б) мерапрыемствы, праведзеныя Камісіяй у ходзе разгляду звароту;

в) пазіцыі дзяржаў-членаў (пры наяўнасці);

г) пазіцыі структурных падраздзяленняў Камісіі;

д) вынікі аналізу прадмета звароту;

е) інфармацыя аб наяўнасці (адсутнасці) аналагічных (падобных) нормаў права і правапрымяняльнай практыкі ў дзяржавах-членах;

ж) дадатковыя звесткі (пры наяўнасці);

з) высновы аб наяўнасці (адсутнасці) прыкмет бар’ера і (або) абмежавання. 

20. У выпадку, калі ў ходзе падрыхтоўкі заключэння аб наяўнасці прыкмет бар’ера ўпаўнаважаным дэпартаментам выяўлены аналагічныя (падобныя) нормы права ў заканадаўстве іншых дзяржаў-членаў і (або) адпаведная правапрымяняльная практыка, пытанне разглядаецца ў асобным парадку ў адпаведнасці з гэтай Метадалогіяй.

21. Агульны тэрмін разгляду звестак, указаных у пункце 4 гэтай Метадалогіі, з даты іх паступлення ва ўпаўнаважаны дэпартамент да даты накіравання ўпаўнаважаным членам Калегіі матэрыялаў для ўключэння ў праект парадку дня пасяджэння Калегіі Камісіі пытання аб наяўнасці прыкмет бар’ера або абмежавання на ўнутраным рынку Саюза не павінен перавышаць 60 каляндарных дзён. 
V. Разгляд пытанняў аб бар’ерах і абмежаваннях на ўнутраным рынку Саюза Калегіяй Камісіі і іх уключэнне ў рэестр бар’ераў і рэестр абмежаванняў
22. У дачыненні да перашкоды, якая мае прыкметы бар’ера, упаўнаважаны дэпартамент рыхтуе праект рашэння Калегіі Камісіі аб паведамленні дзяржаве-члену аб неабходнасці выканання міжнародных дагавораў, якія ўваходзяць у права Саюза, і (або) рашэнняў Камісіі ў рамках функцыянавання ўнутранага рынку Саюза з указаннем тэрміну, на працягу якога дзяржаве-члену прапануецца прыняць меры па ліквідацыі бар’ера, а ўпаўнаважаны член Калегіі накіроўвае матэрыялы па гэтым пытанні для ўключэння ў праект парадку дня пасяджэння Калегіі Камісіі на працягу 15 каляндарных дзён з даты накіравання ім ва ўрады дзяржаў-членаў заключэння аб наяўнасці прыкмет бар’ера на ўнутраным рынку Саюза.

23. У дачыненні да перашкоды, якая мае прыкметы абмежавання, упаўнаважаны дэпартамент рыхтуе праект рашэння Калегіі Камісіі аб кваліфікацыі перашкоды ў якасці абмежавання, а ўпаўнаважаны член Калегіі накіроўвае матэрыялы па гэтым пытанні для ўключэння ў праект парадку дня пасяджэння Калегіі Камісіі на працягу 15 каляндарных дзён з даты накіравання ім ва ўрады дзяржаў-членаў заключэння аб наяўнасці прыкмет абмежавання на ўнутраным рынку Саюза. 

24. Прававы дэпартамент праводзіць прававую экспертызу праектаў рашэнняў Калегіі Камісіі аб выкананні дзяржавай-членам абавязацельстваў у рамках функцыянавання ўнутранага рынку Саюза і аб кваліфікацыі перашкоды ў якасці абмежавання на працягу 7 каляндарных дзён з даты прадстаўлення такіх праектаў у Прававы дэпартамент. 

25. У тэрмін, які не перавышае 7 каляндарных дзён з даты накіравання матэрыялаў аб наяўнасці перашкоды з прыкметамі бар’ера для ўключэння ў праект парадку дня пасяджэння Калегіі Камісіі, упаўнаважаны дэпартамент арганізуе правядзенне нарады з удзелам намеснікаў кіраўнікоў дзяржаўных органаў дзяржаў-членаў з мэтай выпрацоўкі рашэнняў, накіраваных на ліквідацыю бар’ера, і вызначэння тэрмінаў іх рэалізацыі. 

У выпадку згоды дзяржавы-члена, у дачыненні да якой разглядаецца пытанне аб наяўнасці прыкмет бар’ера, з неабходнасцю ліквідацыі перашкоды з прыкметамі бар’ера і гатоўнасці ліквідаваць такую перашкоду ў тэрмін, які не перавышае 6 месяцаў, гэта дзяржава-член прадстаўляе для разгляду на пасяджэнні Калегіі Камісіі адпаведную аргументаваную пазіцыю з апісаннем магчымых падыходаў да ліквідацыі перашкоды.

Упаўнаважаны член Калегіі на пасяджэнні Калегіі Камісіі ўносіць прапанову аб прыняцці пратакольнага запісу аб пераносе разгляду пытання аб кваліфікацыі перашкоды з прыкметамі бар’ера на тэрмін, які ўзгоднены ў ходзе нарады, але не перавышае 6 месяцаў.

Камісія забяспечвае ўлік перашкод з прыкметамі бар’ера, у дачыненні да якіх тэрмін разгляду Калегіяй Камісіі перанесены ў сувязі з гатоўнасцю прыняцця дзяржавамі-членамі мер, накіраваных на іх ліквідацыю, на інфармацыйным рэсурсе, указаным у пункце 8 гэтай Метадалогіі. 
За 30 каляндарных дзён да сканчэння тэрміну, указанага ў абзацы трэцім гэтага пункта, пытанне паўторна ўключаецца ў парадак дня пасяджэння Калегіі Камісіі, а ўпаўнаважаны член Калегіі накіроўвае Старшыні Калегіі Камісіі адпаведныя актуалізаваныя матэрыялы.

Інфармаванне Камісіі аб прыняцці мер па ліквідацыі перашкоды з прыкметамі бар’ера ажыццяўляецца дзяржавай-членам загадзя, але не пазней за 10 каляндарных дзён да даты пасяджэння Калегіі Камісіі, на якім плануецца разгляд пытання аб выкананні дзяржавай-членам абавязацельстваў у рамках функцыянавання ўнутранага рынку Саюза. 

26. Бар’еры ўключаюцца ў рэестр бар’ераў на ўнутраным рынку Саюза на падставе рашэння Калегіі Камісіі, якое ўступіла ў сілу, аб неабходнасці выканання дзяржавай-членам (дзяржавамі-членамі) міжнародных дагавораў, якія ўваходзяць у права Саюза, і (або) рашэнняў Камісіі, прадугледжанага пунктам 22 гэтай Метадалогіі.

27. Абмежаванні ўключаюцца ў рэестр абмежаванняў на ўнутраным рынку Саюза пры наяўнасці адной з наступных падстаў:

а) рашэнне Калегіі Камісіі, якое ўступіла ў сілу, у адпаведнасці з якім перашкода кваліфікавана ў якасці абмежавання;

б) прыняцце іншых актаў органаў Саюза, якія змяшчаюць кваліфікацыю перашкоды ў якасці абмежавання.

28. Упаўнаважаны член Калегіі забяспечвае правядзенне маніторынгу ходу ліквідацыі бар’ераў і абмежаванняў.

Не радзей за адзін раз на год упаўнаважаны член Калегіі дакладвае на пасяджэнні Савета Камісіі аб выніках работы па ліквідацыі дзяржавамі-членамі бар’ераў і абмежаванняў у рамках функцыянавання ўнутранага рынку Саюза.

VI. Парадак прызнання бар’ераў і абмежаванняў ліквідаванымі
Бар’еры
29. Дзяржавы-члены інфармуюць Камісію:

а) аб прыняцці нарматыўных прававых актаў, накіраваных на ліквідацыю бар’ераў;

б) аб спыненні органамі дзяржаўнай улады дзяржаў-членаў дзеянняў (бяздзеяння), якія прывялі да ўзнікнення бар’ераў, а таксама аб размяшчэнні на афіцыйных сайтах органаў дзяржаўнай улады дзяржаў-членаў тлумачэнняў і (або) інфармацыі аб спыненні такіх дзеянняў (бяздзеяння). 
30. Упаўнаважаны дэпартамент на аснове інфармацыі аб праведзеным сумесна са структурнымі падраздзяленнямі Камісіі маніторынгу ліквідацыі бар’ераў або пры атрыманні ад дзяржаў-членаў інфармацыі аб прыняцці мер па ліквідацыі бар’ераў на працягу 7 каляндарных дзён з даты атрымання такой інфармацыі накіроўвае яе ва ўрады дзяржаў-членаў і ўпаўнаважаныя органы дзяржаў-членаў за подпісам упаўнаважанага члена Калегіі.

31. У выпадку адсутнасці пярэчанняў дзяржаў-членаў на працягу 30 каляндарных дзён з дня накіравання інфармацыі аб прыняцці мер па ліквідацыі бар’ера і наяўнасці пазіцыі ўпаўнаважанага члена Калегіі (з улікам пазіцый структурных падраздзяленняў Камісіі) аб магчымасці прызнання бар’ера ліквідаваным бар’ер лічыцца ліквідаваным. Адпаведнае пытанне выносіцца на разгляд Калегіі Камісіі ў інфармацыйным парадку. На падставе пратакольнага запісу Калегіі Камісіі ўказаны бар’ер выключаецца з рэестра бар’ераў на ўнутраным рынку Саюза. 
32. У выпадку прадстаўлення дзяржавамі-членамі пярэчанняў па пытанні ліквідацыі бар’ера на працягу 30 каляндарных дзён з дня накіравання інфармацыі аб прыняцці мер па ліквідацыі бар’ера і (або) наяўнасці пазіцыі ўпаўнаважанага члена Калегіі аб прызнанні бар’ера неліквідаваным упаўнаважаны дэпартамент на працягу 10 каляндарных дзён з даты атрымання такіх пярэчанняў дзяржаў-членаў арганізуе правядзенне экспертных кансультацый для абмеркавання пытання аб прызнанні бар’ера ліквідаваным.

У выпадку наяўнасці рознагалоссяў па выніках экспертных кансультацый упаўнаважаны дэпартамент у тэрмін не пазней за 7 каляндарных дзён з даты правядзення такіх кансультацый арганізуе правядзенне кансультацый з удзелам намеснікаў кіраўнікоў дзяржаўных органаў дзяржаў-членаў для ацэнкі дастатковасці прынятых мер для прызнання бар’ера ліквідаваным.

33. У выпадку, калі па выніках праведзеных кансультацый адсутнічае ўзгодненае рашэнне аб прызнанні бар’ера ліквідаваным, упаўнаважаны член Калегіі накіроўвае Старшыні Калегіі Камісіі матэрыялы для ўключэння ў праект парадку дня пасяджэння Калегіі Камісіі пытання аб прызнанні бар’ера ліквідаваным.
У выпадку прыняцця Калегіяй Камісіі рашэння аб прызнанні бар’ера ліквідаваным ён выключаецца з рэестра бар’ераў, пры непрыняцці Калегіяй Камісіі рашэння аб прызнанні бар’ера ліквідаваным ён застаецца ў рэестры бар’ераў.

Абмежаванні
34. З мэтай прызнання абмежавання ліквідаваным член Калегіі Камісіі, да кампетэнцыі якога адносіцца абмежаванне, накіроўвае ўпаўнаважанаму члену Калегіі папярэдняе заключэнне аб рэалізацыі мер, накіраваных на ліквідацыю абмежавання, з дадаткам дакументаў (матэрыялаў) пры завяршэнні рэалізацыі такіх мер у тэрмін, які не перавышае 7 каляндарных дзён з дня сканчэння тэрміну, прадугледжанага для іх рэалізацыі. Папярэдняе заключэнне павінна змяшчаць у тым ліку высновы аб дастатковасці (недастатковасці) рэалізаваных мер для ліквідацыі адпаведнага абмежавання. 

35. Упаўнаважаны член Калегіі разглядае заключэнне, прадугледжанае пунктам 34 гэтай Метадалогіі, пры неабходнасці праводзіць кансультацыі з удзелам структурных падраздзяленняў Камісіі, а таксама дзяржаў-членаў і ў тэрмін, які не перавышае 15 каляндарных дзён з дня атрымання такога заключэння, накіроўвае ва ўрады дзяржаў-членаў аргументаванае заключэнне Камісіі аб прызнанні абмежавання ліквідаваным з прыкладаннем пазіцый структурных падраздзяленняў Камісіі. Дзяржавы-члены забяспечваюць прадастаўленне пазіцый па пытанні ліквідацыі абмежавання ў тэрмін, які не перавышае 30 каляндарных дзён з дня атрымання аргументаванага заключэння Камісіі. У выпадку адсутнасці аргументаваных пярэчанняў або непрадстаўлення дзяржавамі-членамі пярэчанняў ва ўказаны тэрмін упаўнаважаным членам Калегіі накіроўваецца прапанова аб уключэнні пытання аб праекце рашэння Калегіі Камісіі аб прызнанні абмежавання ліквідаваным у парадак дня пасяджэння Калегіі Камісіі.

36. Пры прадстаўленні ад дзяржаў-членаў аргументаваных пярэчанняў упаўнаважаны дэпартамент на працягу 15 каляндарных дзён з даты іх атрымання арганізуе правядзенне экспертных кансультацый для абмеркавання пытання аб прызнанні абмежавання ліквідаваным. 

У тэрмін не пазнейшы за 15 каляндарных дзён з даты правядзення ўказаных экспертных кансультацый упаўнаважаны дэпартамент арганізуе правядзенне кансультацый з удзелам намеснікаў кіраўнікоў дзяржаўных органаў дзяржаў-членаў для папярэдняга прызнання абмежавання ліквідаваным.

У выпадку, калі па выніках праведзеных кансультацый няма рознагалоссяў у дачыненні да прызнання абмежавання ліквідаваным упаўнаважаным членам Калегіі накіроўваецца прапанова аб уключэнні пытання аб праекце рашэння Калегіі Камісіі аб прызнанні абмежавання ліквідаваным у парадак дня пасяджэння Калегіі Камісіі.
У выпадку, калі па выніках праведзеных кансультацый захоўваюцца рознагалоссі ў дачыненні да прызнання абмежавання ліквідаваным, пытанне аб прызнанні абмежавання ліквідаваным разглядаецца на пасяджэнні Калегіі Камісіі.

У выпадку прыняцця Калегіяй Камісіі рашэння аб прызнанні абмежавання ліквідаваным яно выключаецца з рэестра абмежаванняў.

_____________

1. Апісанне праблемы


2. Сфера рэгулявання


3. Указанне на нормы права Еўразійскага эканамічнага саюза і заканадаўства дзяржавы – члена Еўразійскага эканамічнага саюза, у сувязі з прымяненнем (непрымяненнем) якіх узнікла перашкода________________

4. Інфармацыя аб разглядзе звестак аб перашкодзе органамі дзяржаўнай улады і (або) судовымі інстанцыямі (пры наяўнасці)


5. Інфармацыя аб эканамічнай ацэнцы ўплыву перашкоды на ўзаемны гандаль (пры наяўнасці)


6. Іншыя звесткі 

	Заўвага.
	Да звароту таксама прыкладаюцца (пры наяўнасці) копіі дакументаў (матэрыялаў), якія маюць дачыненне да перашкоды і пацвярджаюць парушэнне права Еўразійскага эканамічнага саюза (у тым ліку такія, якія пацвярджаюць наяўнасць правапрымяняльнай практыкі, што склалася).


_____________
� EMBED PBrush ���

